**Градска управа Града Београда - Секретаријат за културу**

**и Дечји културни центар Београд**

**расписују**

**XXV међународни ликовни конкурс „Радост Европе"**

Ове године се навршава тачно 25 година од када је изложба награђених и похваљених радова деце света постала неодвојиви део традиционалне дечје манифестације „Радост Европе“. Као и сваке године, овогодишњи међународни ликовни конкурс позива децу и младе ликовне ствараоце (од 4 до 18 година) из целог света да својом раскошном палетом посведоче да је дечје ликовно стваралаштво са гледишта дубинске психологије и модерног схватања уметности уочено и признато као права стваралачка вредност.

Суштина међународних ликовних конкурса, као и изложби које након тога следе, првенствено је ЛИКОВНИ СУСРЕТ, подршка природном и креативном начину живљења, јер само на тај начин могуће је сјединити интелектуално, чулно и емоционално. То представља и облик успостављања дијалога, јер је ликовни израз у првом реду комуникацијски процес.

Изложба награђених и похваљених радова ће се одржати у галерији Дечјег културног центра Београд. Стручни жири ће одабрати радове за излагање и доделити награде у појединачној и групној конкуренцији, у пет старосних категорија. Гости Међународног ликовног сусрета ће учествовати у урбаној ликовној колонији.

**ПРОПОЗИЦИЈЕ МЕЂУНАРОДНОГ ЛИКОВНОГ КОНКУРСА РАДОСТ ЕВРОПЕ**

На конкурсу могу учествовати појединци, предшколске установе, школе, дечји ликовни атељеи, дечји културни центри и сличне дечје установе и асоцијације.

* Право учешћа имају сва деца света од 4 до 18 година.
* Избор теме је слободан
* Примаће се искључиво радови на папиру рађени различитим техникама (оловка, темпера, гваш, акварел, пастел, туш, колаж, комбиноване технике на папиру, графика)
* Највећи формат радова А3 (297 x 420 мм).
* Радови морају бити оригинални и рађени самостално, настали у 2022. или 2023. години и не смеју бити раније излагани на другим међународним конкурсима и изложбама.
* Уз сваки рад обавезно мора бити приложен формулар.
* Индивидуални учесници могу да пошаљу до три рада у различитим ликовним техникама, а установе и асоцијације до 20 радова различитих аутора
* Приспели радови се неће враћати.

Рок за приспеће радова је 17. јул 2023.. године.

* Радове је потребно слати на адресу са назнаком:

Ликовни радови за Међународни ликовни конкурс Радост Европе

Дечји културни центар Београд, Таковска 8, 11 000 Београд, Србија

ПОШИЉКА ЈЕ НЕКОМЕРЦИЈАЛНОГ КАРАКТЕРА

Првонаграђени у појединачној конкуренцији у свих пет категорија биће гости Београда о трошку организатора, а награде ће им бити свечано уручене на отварању изложбе, која ће се одржати 1. октобра. Трошкове пута сносе награђени.

Директор Дечјег културног центра Београд

мр Драган Марић

Додатне информације:

Лидија Сеничар, уредник ликовног конкурса

Дечји културни центар Београд

Таковска 8, Београд

тел. +381 11/ 32 42 011; 32 37 360

моб: +381 60 167 33 45

е- мејл: lidija.senicar@dkcb.rs

Уз сваки рад ОБАВЕЗНО мора бити приложена попуњена табела:

**ТАБЕЛА ЗА УСТАНОВЕ И АСОЦИЈАЦИЈЕ**

|  |  |  |
| --- | --- | --- |
| **УЧЕСНИК** | ИМЕ |  |
| ПРЕЗИМЕ |  |
| ДАТУМ РОЂЕЊА |  |
| **ИНСТИТУЦИЈА** | НАЗИВ |  |
| **АДРЕСА** | улица и број |  |
| град |  |
| држава |  |
| ТЕЛЕФОН |  |
| Е-маил |  |
| **ЛИКОВНИ ПЕДАГОГ** | ИМЕ И ПРЕЗИМЕ |  |
| ТЕЛЕФОН |  |
|  | Е-маил |  |
| **ДАТУМ НАСТАНКА РАДА** |  |
| **СТАРОСНА КАТЕГОРИЈА****(маркирати)**  | 4, 5, 6 година | 7, 8, 9година | 10,11,12 година | 13,14, 15година | 16, 17, 18година |

**ТАБЕЛА ЗА ИНДИВИДУАЛНЕ УЧЕСНИКЕ**

|  |  |  |
| --- | --- | --- |
| **УЧЕСНИК** | ИМЕ |  |
| ПРЕЗИМЕ |  |
| ДАТУМ РОЂЕЊА |  |
| **АДРЕСА** | улица и број |  |
| град |  |
| држава |  |
| TELEFON |  |
| E - mail |  |
| **ДАТУМ НАСТАНКА РАДА** |  |
| **СТАРОСНА КАТЕГОРИЈА****(маркирати)**  | 4, 5, 6 година | 7, 8, 9година | 10,11,12 година | 13,14, 15година | 16, 17, 18година |